google/wiki40b huggingface dataset:
ראובן כצנלסון

ביוגרפיה

ראובן כצנלסון נולד בבוברויסק בפלך מינסק ב- רוסיה הלבנה בתחום המושב של האימפריה הרוסית, לאביו, ניסן אשר עסק בסחר עצים ובעסקי ספנות והיה גם פעיל בחיי הציבור של הקהילה היהודית, ולאימו זלדה. היו לו שלושה אחים: שמואל הבכור, אברהם (מחותמי מגילת העצמאות) ויוסף הצעיר, ושתי אחיות, רחל (שהייתה לימים אשת נשיאה השלישי של מדינת ישראל, זלמן שזר) ופרידה. המשפחה הייתה מסורתית.
את חינוכו קיבל בחדר מתוקן, בגמנסיה הממשלתית בזלוטונושה ובבוברויסק. למד במכון למדעי המסחר בקייב. עבר קורס בבית הספר לרפואה טרופית ולהיגינה בלונדון.
מנערותו היה פעיל בתנועה הציונית. בשנת 1906 חבר מפלגת ס"ס (ציונים טריטוריאליים) וב"אגודות חובבי שפת עבר" וחבר אגודת הסטודנטים הציונית "החבר" בקיוב. כחבר ההגנה נפצע בפוגרום בזלוטונושה באוקטובר 1905.
בשנת 1914 עלה לארץ-ישראל.
בתחילת מלחמת העולם הראשונה בגירוש תל אביב, גורש מן הארץ, התקרב ליוסף טרומפלדור באלכסנדריה והתנדב לגדוד נהגי הפרדות בגליפולי. עם פירוק הגדוד השתחרר בתואר סרג'נט מייג'ור.
בשנת 1916 עזב את אלכסנדריה ונסע לז'נבה, שם היה פעיל בהסתדרות הסטודנטים "השחר".
בשנת 1918 נשא לאשה את בת-שבע לבית נגל, (1897-1988) אשר בשנים 1951 - 1955 כיהנה כחברת כנסת מטעם מפלגת הציונים הכלליים.
בשנת 1920 הוזמן על ידי הד"ר יצחק א.מ. רובינוב, מנהל "הדסה", הראשון לנהל את מחלקת הסטטיסטיקה, של בית החולים.
ב־1921 נבחר ליו"ר ועד עובדי "הדסה" ומזכיר בית החולים.
בשנים 1922–1930 היה סגן מנהל "הדסה" ובשנים 1925–1926 מנהל בפועל של בית החולים.
במרס 1931 קרא כצנלסון לייסד "קופת חולים עממית" בחסות הדסה, שתפעיל שירותי בריאות במושבות למי שאינם רוצים להיות חברים בקופת חולים כללית. ההצעה זכתה לתמיכתה המיידית של התאחדות האיכרים, ובנובמבר 1931 קיבלה קופת חולים עממית את אישור ועדת הבריאות ותחומי פעולתה הוגדרו. כצנלסון נבחר למנהלה הראשון של הקופה החדשה, קופת חולים עממית.
בשנת 1931 נפגש עם זאב ז'בוטינסקי בפריז.
משנת 1931 הצטרף לברית הציונים הכלליים. שמש חבר הוועד המרכזי, המועצה הארצית ויו"ר הוועד של ה"ברית" בירושלים. חבר הוועד של הסתדרות "ישורון" בירושלים. יו"ר של ארגון החיילים המשוחררים,. סגן מנהל המפקד הממשלתי בשנת 1931, חבר ועד קהילת ירושלים, יו"ר הוועד המפקח של הגימנסיה העברית בירושלים במשך עשר שנים.
בשנת 1934 היה כצנלסון מיוזמי הפתיחה המחודשת של בית החולים ע"ש שוויצר בטבריה
כצנלסון היה מרכז הליגה למלחמה בשחפת, חבר הוועד המנהל לבי"ח ע"ש שווייצר בטבריה, חבר המועצה הארצית של ברית הציונים הכלליים.
כצנלסון נשלח לקפריסין לחלק מזון ומצרכים אחרים למעפילים שגורשו שמה מנמל חיפה באוגוסט 1946.
נפטר בשנת 1953.

הנצחתו

רחבת ראובן כצנלסון - על-שם ד"ר כצנלסון ראובן, מנהל קופ"ח עממית. קופת החולים של המושבות בשנות ה-30. קופת החולים הראשונה בנתניה. לאחר זמן שונה שמה לקופ"ח מאוחדת. שם היה הסניף הראשי של קופ"ח.
נמצא ברחוב בקמן בנימין.
גומצן אימתן

תיאור

אורכו של נחש זה 75–125 ס"מ, אך היו מקרים שהגיע לאורך (אצל נקבות) של 140 ואף של 160 ס"מ. הוא בעל גוף מגושם בעל 23–29 רצועות עור על גבו ומספרם פוחת ככל שמתקרבים לראש נטול הרצועות. הצבע יכול להשתנות מצבע אדמה, זית, חום בהיר, שזוף, צהוב, אפור או שחור. לעיתים רחוקות יהיה גם בצבע חלודה. לנחש ראש מעוגל ובו גומות חישה ליד האף העוזרות לו לחוש בחום גוף של חיות חמות דם. 
הוא ארסי ביותר והרג לא מעט אנשים. הנחשים מסתתרים לעיתים בתוך מטעי בננות או קפה שם עובדים פועלים והנחש המוסווה והשקט שמופרע על ידי האדם מכיש במהירות. בארס ישנו מרכיב הנקרא המוטוקסין המורכב מחלבונים ופוגע במערכת הדם והעצבים וגורם לקרישת דם. תסמינים להכשה כוללים בחילות, הקאות, התעלפויות ורעידות בכל הגוף. עם זאת ישנו נסיוב נפוץ לנחש והוא יכול להציל את המוכש אם יגיע לבית חולים בזמן.
הנחש עצמו מעדיף להכיש את טרפו - בעיקר יונקים ועופות קטנים וגם לטאות, צפרדעים ונחשים אחרים אותם הוא הורג במהירות. הנחש ממתין לטרף במארב כשהוא מסווה ואז מתקיף במהירות ומחכה לארס.
משפט ניוטון על דעיכה מסלולית

בדינמיקה מסלולית, משפט ניוטון על דעיכה מסלולית (באנגלית: Newton's theorem of orbital decay) מספק כללים מתמטיים לקביעת קצב הדעיכה של מסלולו של עצם הנתון בתנועה מסלולית סביב גרם שמיים תחת השפעת הכבידה של גרם השמיים ותווך שיוצר כוח התנגדות לתנועת העצם היחסי לצפיפות התווך ולמהירות העצם בריבוע.
אייזק ניוטון גזר את המשפט הזה ואת המסקנות ממנו כטענות 17 - 15 בחלק הרביעי של הכרך השני של ספרו "פרינקיפיה", שם הוא מוכיח את המשפט שטוען כי אם צפיפות התווך המתנגד יחסית להיפוך המרחק ממרכז הכוח המרכזי, אז מסלול העצם יהווה ספירלה שוות-זווית (equiangular spiral) - או ספירלה לוגריתמית. משפט ניוטון על דעיכה מסלולית קובע למעשה שבמקרה זה המשיק לספירלה ייצור זווית קבועה  עם הרדיוס ווקטור מהראשית אל הנקודה על הספירלה.

הטענה

בחלק הרביעי של הספר השני של הפרינקיפיה, שכותרתו "בנוגע לתנועה המעגלית של גופים בתווך שיוצר התנגדות", ניוטון ניסח את הטענה בצורה הבאה:
"אם הצפיפות של התווך במקומות ספציפיים תהיה כמו ההופכי למרחק של הנקודות מהמרכז הנייח, והכוח הצנטריפטלי ישתנה כמו ההופכי לריבוע המרחק, אז ניתן לומר שהגוף יסתובב בספירלה, אשר כל הרדיוסים המשורטטים מהמרכז יחתכו בזווית שווה"

מסקנות מן המשפט

מסקנות מן המשפט:

מסקנה 2

קביעת זווית הגישה הקבועה  - בסעיף זה נשאל שאלה הפוכה: לא ננסה לקבוע בהינתן מסלול תנועה מסוים מה חוק הצפיפות של התווך, אלא נשאל בהינתן צפיפות מקומית מה המסלול שיתקבל. ניתן להראות כי היחס בין כוח התנגדות התווך לכוח המרכזי הוא שמכתיב את זווית הגישה הקבועה . ככל שהיחס גדול יותר הזווית  תהיה קרובה יותר ל-180 מעלות והירידה תהיה תלולה יותר. מתמטית, אם נסמן את היחס בין כוח ההתנגדות לכוח המרכזי ב-k, נקבל:
. נציב את התוצאה למהירות מהמסקנה הראשונה של ניוטון ונקבל: 
 ונקבל: . ניתן לראות איפוא שההנחה שמתקבלת ספירלה לוגריתמית תקפה כל עוד הערך המוחלט של k קטן או שווה ל-1/2 (שכן קוסינוס הזווית קטן או שווה בערכו המוחלט ל-1); אחרת יתקבל מסלול שאינו ספירלה לוגריתמית.

חשיבות המשפט

למשפט יש חשיבות מעשית מוגבלת, שכן חוק הצפיפות שניוטון מניח במשפט הוא היפותטי - פרופיל הצפיפות של אטמוספירה של כוכב מציית בדרך כלל לחוק מעריכי (כלומר צפיפות האטומספירה יורדת מעריכית עם הגובה), בעוד שניוטון מניח במשפט שהצפיפות משתנה בהתאם להופכי של המרחק ממרכז הכוח. לכן לא יכול להיות לו חשיבות למשל, בחישוב דעיכת המסלול של מסלולי לווינים.
וסילה מארין

חייו

עורך הדין מארין, מנהיג סניף בוקרשט בתנועה הלגיונרית, יצא לספרד, בנובמבר 1936, יחד עם עוד שישה מחברי התנועה הלגיונרית, כדי ללחום במלחמת האזרחים הספרדית לצד כוחותיו של פרנסיסקו פרנקו. ב-13 בינואר 1937 נהרג, יחד עם חברו, יון מוצה, בקרב מאחאדונדה . שרידי גופותיהם הובאו לרומניה והתנועה הלגיונרית, שראתה באירוע הזדמנות פרסום ותעמולה, אירגנה מסע לוויה מפואר בהשתתפות רבבות לגיונרים במדים ירוקים. ארונות המתים הגיעו לרומניה בפברואר ונערכו טקסים בטרנסילבניה, אולטניה ומונטניה, בדרך לבוקרשט. הארונות הגיעו לתחנת רכבת צפון בבוקרשט ב--11 בפברואר, שם המתינו להם לגיונרים במדים, שעמדו בשורות ארוכות. הארונות הובלו בין שורות הלגיונרים, דרך רחובות ראשיים בבוקרשט, אל כנסייה, שם הונחו ליומיים, במהלכן הגיעו המונים להביע להם כבוד.
לאחר היומיים הוצבו הארונות על עגלה מקושטת בסמלים לגיונרים, שהופקו מענפי ברושים. את העגלה משכו כמה עשרות לגיונרים ומאחוריה צעדו לגיונרים אחרים במבנה של צלב, ששרו המנון, שחובר במיוחד עבור מוצה ומארין. אחריהם צעדו מנהיגי התנועה הלגיונרית, נציגים מגרמניה, איטליה, יפן וספרד, איכרים בבגדים עממיים לאומים, כמרים וקבוצות נוספות של לגיונרים. השיירה עברה ברחובות הראשיים של בוקרשט והובילה ל"בית הירוק", המרכז של התנועה הלגיונרית, שם הוכן עבורם מאוזוליאום.
מסע הלוויה השאיר רושם עצום על תושבי בוקרשט והדבר בא לידי ביטוי גם בתקשורת של התקופה. בשנת 1941 הופק בול דואר לזכרם.
צ'יצ'יקסטננגו

השוק

צ'יצ'יקסטננגו מפורסמת בזכות השוק הססגוני המתקיים בעיירה בימים ראשון וחמישי, ונחשב לאחד הגדולים במרכז אמריקה. לשוק מגיעים סוחרים מכל האזור המציגים את מרכולתם המגוונת: החל מבדים, עבודות יד שונות, כלי חרס, גילופים בעץ, מוצרי עור, צמחי מרפא ונרות, ועד לבעלי חיים, ירקות, מצ'טות וכלים אחרים.
השוק הגדול מתפרס על חלקים נרחבים ממרכז העיירה ובסמטאות מסביב לכיכר המרכזית, שם גם ניתן למצוא דוכנים המציעים מזון לקונים בשוק.
השוק גם משמש אטרקצייה תיירותית למבקרים בגואטמלה, וניתן להגיע אליו בהסעות אשר יוצאות בבוקר מאנטיגואה או פאנאחצ'ל, לבלות מספר שעות בקניות, ולחזור באותו היום.

כנסיית תומאס הקדוש

סמוך לשוק נמצאת כנסיית תומאס הקדוש (Iglesia de Santo Tomás), שנבנתה בשנת 1545 על שרידי מקדש פרה-קולומביאני, ומשמשת את אנשי הדת המקומיים לביצוע טקסיים מסורתיים עד היום. כל אחת מ-18 המדרגות המובילות לכנסייה מסמלת את אחד מחודשי לוח השנה של המאיה.
סדריק אווינל

קריירה

אווינל התחיל את הקריירה שלו בקרטיי. בינואר 2007 חתם לשנה וחצי בווטפורד מהפרמייר. ב-5 במאי 2007 הוא ערך את הופעת הבכורה שלו בפרמייר ליג במשחק נגד רדינג. ב-14 בספטמבר 2007 הושאל לסטאפורד ריינג'רס לחודש. בינואר 2009 חתם בגואוגנון. ב-18 במאי 2010 חתם בקאן. ב-7 באוגוסט 2010 ערך את הופעת הבכורה שלו בקבוצה. ב-26 במאי 2011 חתם לשלוש שנים בקלרמון פוט מהליגה הצרפתית. בקיץ 2017 חתם באז'אקסיו.
ב-4 בדצמבר 2008 ערך את הופעת הבכורה שלו בנבחרת גוואדלופ בהפסד 2-1 לקובה במסגרת גביע הקריביים 2008.
הפוטבול ליג

מועדוני הפוטבול ליג

פרק זה לוקה בחסר. אנא תרמו לוויקיפדיה והשלימו אותו.  וכן חסרות שאר הליגות.

זוכות קודמות

הערה: שמותיהן של קבוצות אשר זכו בדאבל (ליגה וגביע) מודגשים.

משחקי ההצלבה

משחקי ההצלבה של הפוטבול ליג מהווים אמצעי לקביעת זהות הקבוצה האחרונה שתעלה לליגה בכירה יותר.  בכל אחת משלוש הליגות. באופן זה ניתן לשמור על העניין עבור קבוצות מרכז הטבלה באמצע העונה. הפלייאוף הוצגו לראשונה בשנת 1987; תחילה היה מדובר בשני מפגשים בין הקבוצה שסיימה שלישית מהסוף בליגה מסוימת לבין הקבוצה שסיימה שלישית בליגה שמתחתיה. ב-1990 השתנה העיקרון: במקום שקבוצות מליגות שונות שיחקו זו מול זו, הוחלט כי ארבע הקבוצות הממוקמות מתחת לאלה שהעפילו אוטומטית לליגה הבכירה יתחרו בשני חצאי-גמר, הכוללים משחק חוץ ומשחק בית. שתי הקבוצות שמאזנן חיובי בסיום שני משחקי חצי-הגמר משחקות זו מול זו במשחק גמר בודד (בדרך כלל באצטדיון וומבלי), משחק שהמנצחת בו מעפילה לליגה הבכירה. משחקי הפלייאוף ממשיכים במתכונת זו עד היום.

מחלוקת

נוכח ההתרגשות הרבה שהם יוצרים, משחקי ההצלבה היו במוקד מחלוקת חריפה, בעיקר לאור הצורך לשחק פעמיים בשלב חצי הגמר ופעם אחת בלבד בשלב הגמר. בדרך כלל, עיקר התסכול הוא מנת חלקה של הקבוצה שסיימה במקום השלישי (או הרביעי, בליגה הרביעית), אשר בדרך כלל מרוחקת מספר רב של נקודות ממתחרותיה וקרובה יותר להעפלה אוטומטית לליגה הבכירה, ועתה גורלה עשוי להיחרץ על בסיס שלושה משחקים בלבד. משחק גמר פלייאוף הפוטבול ליג צ'מפיונשיפ הוא בדרך כלל הלוהט ביותר, וזכה לכינוי "משחק הכדורגל היקר בעולם" בהתחשב בסכומי העתק הזורמים לקבוצה המנצחת והעולה לפרמייר ליג.
פראידוליה

פראידוליה (מיוונית: παραειδωλια [נהגה: /pærɨˈdoʊliə/] - מראה שגוי) היא תופעה פסיכולוגית בה האדם תופס גירוי עמום ומעורפל כלשהו כמוכר ובעל משמעות. הדבר מהווה הטיה קוגניטיבית של המוח, בה האדם מזהה תבניות מוכרות בתמונות ועצמים עמומים; ההטיה היא בעיקר לזיהוי מראה של פנים בגירויים עמומים כאלו. דוגמה ידועה של פראידוליה היא הנטייה לזהות צורות של פנים או דמויות בתווי הקרקע המאפיינים את הירח.

המפלצת מלוך נס

חוקרים שנשלחו על ידי ערוץ ה-BBC ללוך נס, טוענים כי המפלצת מלוך נס היא אגדה שנוצרה ממקרה של פראידוליה: "ההסבר היחידי לאמונה העיקשת בקיומה של המפלצת נסי, היא שאנשים פשוט רואים את מה שהם רוצים לראות. כדי להוכיח את טענתם זו, שתלו אנשי הצוות עצם מרובע מתחת לפני המים והרימו אותו כאשר הגיעה למקום קבוצת תיירים. כשנשאלו התיירים לאחר מכן מה ראו, חלקם סיפרו כי אכן ראו עצם מרובע, אך רבים תיארו ראש של מפלצת".
Beyond The Veil

יוצרים

השירים באלבום הולחנו על ידי ולנד, מוהן והידל.
בניין (שפה)

במערכת הפועל של השפה העברית ושאר השפות השמיות, בניין הוא פרדיגמה דקדוקית, כלומר, מערכת נטייה שבה משובץ השורש וניתן להטות אותה לזמן (עבר, עתיד, בינוני וציווי), לגוף (ראשון, שני ושלישי), למין  (זכר ונקבה) ולמספר (יחיד, רבים וזוג). המאפיין העיקרי של בניינים הוא שאם השורש, הגוף והבניין (ולעיתים נדרשת גם הצורה) ידועים - נטיית הפועל מתקבלת באופן "אוטומטי", למשל, השורש יש"ב, גוף נסתר והבניין התפעל יוצרים ביחד את הפועל "התיישב". 
שוני צורני בין בניינים יכול להיות שוני בתנועות בלבד (קרוי "שוני פנימי") או תוספות של עיצורים (קרוי "שוני חיצוני"). לצד השוני הצורני בין הבניינים, בדרך כלל הבניין גם נושא משמעות, בעיקר מתוך הנגדה לבניינים אחרים. כך למשל, בניין "הֻפעל" בעברית נושא משמעות סבילה (פאסיבית) ביחס לבניין ״הפעיל״ (לדוגמה: הלביש - הֻלבש) ואילו משמעות הפעלים בבניין ״הפעיל״ עצמו היא ״פעל על זולתו״ (לדוגמה: לבש - הלביש). למעשה, סוג השוני הצורני מרמז גם על סוג קשרי המשמעות בין הבניינים. למשל, הקשר בין זוג הבניינים "הפעיל" ו"הֻפעל" זהה לקשר בין זוג הבניינים  "פִּעֵל" ו"פֻּעַל" והרמז הצורני לזה הוא שינוי הניקוד בלבד בין "הפעיל" ו"הֻפעל" כמו גם בין "פִּעֵל" ו"פֻּעַל". בעברית המודרנית, קשר זוגי כזה לא קיים בין בניין קל לבניין נפעל משום שבניין נפעל הושאל לעברית מהארמית הבבלית והחליף בניין אחר, שכן קיים קשר כזה. 
במערכת השם, המורפמה המקבילה לבניין היא המשקל. על ידי שיבוץ של שורשים לתוך המשקל מתקבלים שמות עצם. אלא, שבניין הוא סוג מיוחד של מורפמה שמאופיינת בכך שאיננה עומדת בפני עצמה, אלא חייבים לצרף אליה מורפמה אחרת, שהיא השורש. יתר על כן, ההתלכדות של הבניין עם השורש אינה רק על ידי חיבור (כמו של: מדע+ָן = מדען), אלא על ידי שזירה מלאה של שתי המורפמות אחת בתוך השנייה, ולכן יש הקוראים לבניין ולשורש "מורפמות שזורות".
עירא רביב

ביוגרפיה

רביב נולד וגדל בתל אביב, החל לנגן תופים בגיל 10. במהלך לימודיו במגמת הג'אז של תיכון עירוני א' הצטרף ל-Cheap Karaoke Club, להקת רוק-אקספרמינטלי שפעלה בעיקר בתל אביב והונהגה על ידי המוזיקאי איתמר פינצי. הלהקה הקליטה אלבום אחד והתפרקה לאחר שנים אחדות. במקביל, רביב נקרא להקלטת אלבום הבכורה של הזמר-יוצר אורי מרק, שהופק על ידי אורי בראונר כנרות. הקלטות אלו היוו את כניסתו של רביב לתעשייה והאלבום קיבל ביקורות משבחות וייצר מספר סינגלים מצליחים, כגון "לא לדבר על מין" ו"החטא".
באמצע 2009, הקים יחד עם אחיו הבכור אסא רביב ופינצי, את מונטי פיורי, הרכב ייחודי שכתב וביצע שירים באיטלקית. הלהקה הוציאה אלבום אחד, "Allegro", שכלל שיתופי פעולה עם הזמרות אפרת גוש וריף כהן. בסוף שנת 2014 הוציאה הלהקה סינגל בעברית, "כלום לא נגמר", שהיה לשיר השני הכי מושמע בגלגלצ לשנת 2015.
במהלך 2010, החל לקחת שיעורי תופים אצל דורון גיאת, מורה מוערך ובעל ניסיון רב שנים,] שעזר לרביב להשיג את שאיפותיו המקצועיות על הכלי. רביב החל ללמד בבית הספר של גיאת ועבד שם למשך שנתיים. במהלך שירותו הצבאי, נכנס רביב לאולפן כדי להקליט מספר שירים לאלבום הבכורה של הזמרת רננה נאמן. האלבום, "שנסון לציון", אשר הופק על ידי המוזיקאי בן הנדלר, כלל טקסטים מורכבים בעלי אמירה פוליטית וקיבל ביקורות טובות.
עם שחרורו מהצבא בסוף שנת 2012, הצטרף רביב לפרויקט החדש של כנרות - אוזו בזוקה. הפרויקט הורכב מאדם שפלן על הבס ודני עבר-הדני על הקלידים, וכלל חומרים אשר שילבו רוק פסיכדלי עם השפעות ים-תיכוניות. ההופעה הראשונה של הלהקה התקיימה בפסטיבל אינדינגב בסוף 2013. רביב ניגן באלבומה השני של הלהקה, "Simoom", שיצא בשנת 2016 בישראל וגרמניה וקיבל ביקורות נלהבות. בעקבותיו יצאה הלהקה לסיבובי הופעות מקיפים ברחבי אירופה, שכללו הופעות בפסטיבלים כגון The Great Escape  באנגליה ו-Sziget בהונגריה.
ב-2014 הצטרף רביב לבום פם, להקת הבלקן-סרף רוק הוותיקה והמבוססת בהנהגת כנרות. יחד עם בום פם הקליט את הסינגלים "יאללה בום" עם מאור כהן, "תמיד לבד" עם נטלי פרץ ו"אל תיקח ללב" עם נצ'י נצ'. רביב לוקח חלק בשיתוף הפעולה של הלהקה עם זמרת המחאה הטורקית Selda Bağcan, איתה הופיעו בפסטיבלים כגון Primavera, Bad Bonn Kilbi, WOMAD, הפסטיבל היהודי בקראקוב ועוד.
בשנת 2015 החל לנגן עם הזמר והגיטריסט ניר שלמה, איתו הקליט את אלבומו השני, "האמת היא שריר", שיצא בנובמבר 2017 ותואר כ"אלבום רוק מושלם".
בספטמבר 2016 קיבל רביב חסות מחברת המצילות הטורקית Bosphorus Cymbals. 
בסוף שנת 2018 רביב החל לנגן גם עם השחקנית והזמרת לירז צ'רכי, איתה ניגן בפסטיבלים Roskilde Festival ו-Istanbul International Jazz Festival והצטרף להרכב החדש של רננה נאמן.
בקיץ 2019 החל גם לנגן עם אחיו הצעיר, עילי רביב (צוקוש).
מעגל כוח

עזרי המשחק

למשחק נדרש אביזר גדול כלשהו כגון כסא, פח גדול וכדומה.
אלפרד הנשקה

חייו

אלפרד הנשקה למד כימיה במינכן, אך לאחר מכן עזב את תחום הכימיה ופנה לספרות, ומאז התחיל לפרסם את שיריו הראשונים בשם העט "קלבונד" (Klabund; צירוף המילים Vagabund [הלך] ו-Klabau [רוח אגדית של הים הצפוני]).
במלחמת העולם הראשונה עבר הנשקה מגרמניה לשווייץ, ושם הצטרף לחוגו הפציפיסטי של רנה שיקלה. שיריו הראשונים של הנשקה התפרסמו בספר Pan בשנת 1912, ונודעו בקרב הציבור כ"כתיבה פורנוגרפית". 
בשנת 1913 יצא קובץ שיריו הראשון, "שחר! קלבונד! דמדומי בוקר". זה היה ספר של שירה לירית טהורה. הנשקה כתב גם רומנים היסטוריים (כגון Mohammad, "מוחמד"), רומנים מיתולוגיים (רומנים אלו היו בעצם עיבוד של שירים סיניים ויפניים). הנשקה חיבר גם מחזות מקוריים וחיבורים סאטיריים רבים, ביניהם - בשנת 1925 - עיבוד גרמני למחזה הסיני "מעגל הגיר", אותו עיבד מאוחר יותר ברטולד ברכט למעגל הגיר הקווקזי המפורסם שלו. ב-1925 נישא לקרולה נהר.
התקן לקידום הלסת

התקן דנטלי לקידום הלסת (באנגלית: Mandibular advancement splint או Mandibular Repositioning Device) הוא מכשיר פלסטי שמרכיבים על השיניים לתיקון לשיפור איכות השינה על ידי מניעת נחירות או דום נשימה חסימתי בשינה. לחולים שאינם יכולים להסתגל למכשיר CPAP (מסכת אוויר בלחץ חיובי). ההתקן יכול להוות טיפול טוב ושקט, בלתי פולשני, ניתן להסרה בקלות, ובדרך כלל קל להסתגל אליו.

היסטוריה

שימוש ראשוני נעשה כבר בתחילת המאה ה-20, בילדים עם תסמונת פייר-רובין, הסובלים בין היתר מלסת תחתונה קטנה מהרגיל.
בשנת 1991 נוסדה בארצות הברית האקדמיה האמריקאית לרפואת שיניים לשינה (American Academy of Sleep Dentistry) שעוסקת בהכשרה של העוסקים בנושא - רופאי שיניים וטכנאי שיניים. בשנת 2000 הוקמה מחלקה העוסקת בהתקנים דנטאלים במסגרת האקדמיה האמריקאית לרפואת שינה (American Academy of Sleep Medicine‏, AASM).
התקן דנטלי לקידום הלסת, הולך ותופס בשנים האחרונות מקום הולך וגדל במסגרת הטיפולים המקובלים, גם בישראל, כטיפול חלופי למכשיר CPAP, שהיא שיטת הטיפול המובילה בדום נשימה בשינה, ואף כתחליף לניתוח.

אופן הפעולה

במקרים בהם הפסקות נשימה בשינה או נחירות נגרמות עקב חסימת האוויר על ידי בסיס הלשון, ההתקן דוחף את הלסת התחתונה לכיוון קדימה, ויחד איתו נדחף קדימה גם בסיס הלשון, ובכך גדל המרווח של הלוע ומתפנה מקום למעבר אוויר דרכו. בנוסף, קידום הלסת גורם לייצוב, למתיחת ההחך הרך ולהרחבת המרווח מאחורי החך. כל זאת באמצעות מתח המועבר בין אזור החך הרך ובין שריר הג'ניוגלוסוס (Genioglossus muscle) ומשם לכיוון עצם הלשון וללסת התחתונה.

מידת הצלחה

מידת הצלחת של הטיפול בהתקן משתנה על פי חומרת הפרעות השינה, על פי מיומנות רופא השיניים, על פי סוג ההתקן ועל פי המבנה האנטומי של החולה, ומדד מסת הגוף (BMI) שלו.
על פי מרבית המחקרים מכשיר ה-CPAP יעיל יותר מאשר ההתקן הדנטלי. בכל זאת, במקרים רבים, מטופלים עם מכשיר CPAP אינם משתמשים בו במהלך כל הלילה או אינם משתמשים בו כלל. במחקר השוואתי נמצא, כי בקרב 126 ממטופלים ב-CPAP‏, 71% העדיפו את השימוש בהתקן הדנטלי, 19% העדיפו את ה-CPAP ו-10% לא יכלו להצביע על מכשיר מועדף.
על פי מחקרים שונים, ההתקן הדנטלי יעיל יותר מאשר ניתוח UPPP‏ (Uvulopalatophryngoplasty) לכריתת החך הרך, הענבל והשקדים - בטיפול בדום נשימה בדרגת חומרה קלה עד בינונית.
ארסן קנוקוב

ארסן בשירוביץ קנוקוב (באדיגית/קברדינית: Къанокъуэ Арсен, ברוסית: Арсен Баширович Каноков) הוא נשיאה לשעבר של רפובליקת קברדינו-בלקריה אשר נמצאת בקווקז.

ביוגרפיה

קנוקוב נולד ב- 22 בפברואר 1957 בעיירה שיטכלה שבקברדינו-בלקריה. הוא הפך לאיש עסקים מצליח במוסקבה ולד"ר לכלכלה מטעם אוניברסיטת מוסקבה, קנוקוב ייסד את חברת סינדיקה שעסקה בתחום הבנקאות, מרכזי קניות, ועסקי השקעות במוסקבה, בהמשך הפך לאחד מבעלי המניות של חברת צנטרוקרדיט. 
בקברדינו-בלקריה הקים קנוקוב את המסגד הראשי של העיר, אנדרטה לזכר הנופלים במלחמה הרוסית-צ'רקסית ושיפץ את מלון אינטוריסט והמסעדה המפורסמת אלברוס.
תחילה (משנת 1998), שימש קנוקוב כסגן היועץ לענייני קברדינו-בלקריה של נשיא רוסיה. בדצמבר 2003 נבחר קנוקוב לדומה של רוסיה מטעם המפלגה הליברל-דמוקרטית של רוסיה. בהמשך הפך קנוקוב לתומכו של ולדימיר פוטין והצטרף למפלגת רוסיה המאוחדת.
ב-28 בספטמבר 2005 מונה קנוקוב לנשיאה השני של קברדינו-בלקריה במקומו של הנשיא הראשון ואלרי קוקוב שנאלץ לפרוש מתפקידו בשל בעיות בריאותיות, הוא זכה לתמיכתו של פוטין ולאישור הפרלמנט של הרפובליקה. כיהן בתפקיד עד דצמבר 2013. לאחר סיום תפקידו מונה למועצת הפדרציה של רוסיה.
קנוקוב מפעיל אתר אינטרנט אישי העוסק בחייו הפוליטיים, אתר זה נחשב למצליח מבין האתרים הפוליטיים בצפון הקווקז. קנוקוב נחשב גם לאוהד מושבע של קבוצת הכדורגל ספרטק נלצ'יק. ממשלת קברדינו-בלקריה מעניקה מדי שנה את החלק המכריע מתקציבה של הקבוצה. חברי הקבוצה משתתפים בין היתר גם בפעילויות פוליטיות והשתתפו פעם גם בכינוס של מפלגת רוסיה המאוחדת.
הוא נשוי ואב לשלושה ילדים.
פסיכולוגיה חברתית

פסיכולוגיה חברתית (מאנגלית: Social Psychology) היא תחום מחקר ויישום במסגרתו נחקרת השפעת הזולת (יחידים וקבוצות) על מחשבותיו, הרגשותיו, והתנהגותו של הפרט.
ככלל, הפסיכולוגיה החברתית מיישמת מונחים וממצאים מתחום הסוציולוגיה, יותר מכל תחום פסיכולוגי אחר.

תחומי עיסוק

תחומי הפסיכולוגיה החברתית הם רבים, ובהם: השפעת הסביבה החברתית, תפקוד האדם בקבוצה, גיבוש עמדות ושינוין, הערכה עצמית, קשרים בין-אישיים כמו אהבה רומנטית ועוד.
היא נוגעת גם בתחומים כמו פרסום וישנם פסיכולוגים חברתיים המייעצים למשרדי פרסום.
פסיכולוגיה חברתית שונה מתחומי מחקר אחרים כמו אנתרופולוגיה או סוציולוגיה מפני שהיא מתמקדת בפרט ומחויבת לרוב למחקר שמבוסס על ניסויים אמפריים.

השפעת הפסיכולוגיה הקוגניטיבית

הפסיכולוגיה החברתית המודרנית הושפעה רבות מן הפסיכולוגיה הקוגניטיבית. לפי גישה זו הצורה בה אדם מפרש את הסיטואציה החברתית והמחשבות שמתעוררות באדם בסיטואציה זו יקבעו את אופן פעולתו: האדם הוא מעין "מדען" אשר חוקר את סביבתו החברתית ומנסה להבין אותה על ידי ייחוס סיבות להתנהגויות הזולת, ואף לעיתים ייחוס סיבות להתנהגויותיו שלו עצמו.
על מנת להבין את מצבו הרגשי של האחר, אנו משתמשים בפעולות המפורשות שאדם עושה, בתוכן דבריו, בזכרונות וידע שיש לנו אודות האדם ואודות מרכיבי הסיטואציה, ברמזים לא מפורשים כגון הבעות פנים ותנועות ואף בריח. תאוריית הייחוס מנסה לתת מסגרת להבנת הדרך בה אנו מנסים למצוא היגיון בעולם החברתי.

לימודי התחום

פסיכולוגיה חברתית איננה נלמדת כתואר ראשון בדרך כלל, אלא כתואר שני. מי שהשלים תואר ראשון בפסיכולוגיה או בתחום קרוב יכול להגיש מועמדות ללימודי פסיכולוגיה חברתית (אם מדובר בתחום קרוב סביר שיידרשו קורסי השלמה).

מחקר

פסיכולוגיה חברתית עוסקת במחקר מדעי של מחשבות, תחושות והתנהגויות של פרטים במסגרות חברתיות שונות. המחקר עוסק באיסוף נתונים אמפיריים והבנה של תהליכי השפעה הדדיים ומתמשכים בין הפרטים בחברה.
נחקרת גם השפעתם של אנשים אחרים על ההתנהגות גם כאשר הם אינם נוכחים באופן פיזי. 
חוקרים בולטים בתחום:
לאון פסטינגר, סטנלי מילגרם, סולומון אש, דריל בם.
ניסויים מפורסמים:
ניסוי הכלא של זימברדו, הניסוי של מילגרם, ניסוי בנדורה, ניסוי הקונפורמיות של אש.
הארי גולומבק

כתיבה שחמטאית

גולומבק היה כתב השחמט של העיתון The Times בין השנים 1945-1989. הוא תפקד גם בארגון פיד"ה, ושימש כשופט במספר אירועים חשובים, כולל תחרות המועמדים ביוגוסלביה בשנת 1959 ובדו-קרב על אליפות העולם בין מיכאל בוטביניק וטיגראן פטרוסיאן. גולומבק ערך מספר אנטולוגיות מפורסמות של משחקים כגון של חוסה ראול קפבלנקה ושל ריכרד רטי והיה סופר מוערך. הוא שימש כעורך הבטאון
British Chess Magazine משנת 1938 ועד 1940 ועורך מֵעֵבֶר לַיָּם במהלך שנות השישים והשבעים. גולומבק תרגם מספר ספרי שחמט מרוסית לאנגלית.

מלחמת העולם השנייה

בפרוץ מלחמת העולם השנייה בחודש ספטמבר 1939 גולומבק היה בבואנוס איירס, ארגנטינה, כשחקן נבחרת אנגליה באולימפיאדת השחמט לצדם של קונל יו אודונל אלכסנדר (באותה עת אלוף אנגליה) וסטיוארט מילנר-בארי.
השלושה חזרו מיד לאנגליה ועם שובם הצטרפו במהירות לבית הספר לקודים וצפנים בבלצ'לי פארק. מילנר-בארי גויס על ידי המתמטיקאי גורדון ולצ'מן שהיה מאותו מחזור בטריניטי קולג', ובתורו גייס את יו אלכסנדר.
גולומבק עבד בצריף 8,
אגף בבלצ'לי פארק במהלך מלחמת העולם השנייה שתפקידו היה לפענח הודעות אניגמה של הצי הגרמני. האגף הובל על ידי אלן טורינג. לאחר מכן החליפו סגנו, יו אלכסנדר, בנובמבר 1942. צריף 8 חבר לצריף 4 אשר תרגם וניתח את הפענוחים הגולמיים שסופקו על ידי צריף 8.